### Resumé

Vejdirektoratet har sendt  en supplerende miljøkonsekvensvurdering for Ny Midtjysk Motorvej i høring frem til 28. april 2025 og afholdt  borgermøde om projektet i Give den 9. april 2025.

Den supplerende miljøkonsekvensvurdering er et resultat af ønske fra Vejle Kommune om projektændringer vedr. flytning af tilslutningsanlæg til [adresse] og [adresse].

Vejle Kommune har udarbejdet vedhæftede udkast til høringssvar til projektet, som anbefales fremsendt til Vejdirektoratet i forbindelse med høringen.

### Sagsfremstilling

Vejdirektoratet har offentliggjort en supplerende miljøkonsekvensvurdering (MKV-undersøgelse) som undersøger placering af to tilslutningsanlæg og andre justeringer i det oprindelige motorvejsprojekt.

Der blev tilbage i 2020 gennemført en miljøkonsekvensvurdering af ny motorvej fra Give til Haderslev. På den baggrund blev det besluttet at anlægge motorvejsstrækningen fra Give til [adresse] i Billund, og at motorvejsstrækningen skal anlægges fra 2026 - 2032.

Efterfølgende har Vejle Kommune ønsket justeringer i det besluttede projekt. Konkret ønsker Vejle Kommune et tilslutningsanlæg ved [adresse] i den sydlige del af Give, samt at den planlagte forbindelsesvej fra motorvejen til [adresse] flyttes længere mod øst, hvor der ønskes endnu en vejtilslutning til [adresse].

Forligskredsen bag Birte Mikkelsen 2035 behandlede [adresse] ønske og besluttede i april 2023, at igangsætte en supplerende miljøkonsekvensvurdering sådan, at der er et beslutningsgrundlag for en eventuel ændring af det allerede vedtagne projekt.

Miljøkonsekvensvurderingen omfatter desuden en række supplerende miljøundersøgelser samt en tilpasning af vejprojektet for at undgå konflikt med to fortidsminder, som er blevet fredet efter gennemførelse af den oprindelige miljøkonsekvensvurdering.

Den videre proces forventes således:

* Offentlig høring af projektændringer og miljøvurderinger (6 uger) frem til 28. april 2025
* Vejdirektoratets høringsnotat, medio maj 2025
* Politisk beslutning om projektet, inden sommerferien 2025
* Fremsættelse af forslag til anlægslov (sammen med [adresse] – Viborg – [adresse]), oktober 2025
* Mobilisering, detailprojektering, udbud, 2026-27
* Planlægning og etablering af afværgeforanstaltninger for birkemus, 2026-29
* Anlæg i marken, 2027 – 32
* Forventet åbning, efterår 2032

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 11. april 2025, punkt 63:

at udvalget overfor Økonomiudvalget og Byrådet anbefaler at vedhæftede høringssvar sendes til Vejdirektoratet.

####

#### Beslutning fra Teknisk Udvalg, den 11. april 2025, punkt 63:

Anbefalet

**Beslutningen fra Økonomiudvalget, den 23. april 2025, punkt 109:**

Anbefales

### Beslutning

Godkendt.

Fraværende: Danny Steffensen.